62020CO0574_INF
Ordonanța Curții (Camera a șaptea) din 13 ianuarie 2023 – Finanzamt Österreich
(Cauza C‑574/20) (
1
)
„Trimitere preliminară – Articolul 53 alineatul (2) și articolul 99 din Regulamentul de procedură al Curții – Securitate socială – Prestații familiale – Indexare în funcție de prețuri – Răspuns la o întrebare preliminară care poate fi în mod clar dedus din jurisprudența Curții – Lipsa unei legături între întrebarea preliminară și litigiul principal – Întrebare vădit inadmisibilă”
1.
Securitate socială – Lucrători migranți – Prestații familiale – Lucrător supus legislației unui stat membru – Membri ai familiei care au reședința în alt stat membru – Interzicerea ajustării prestațiilor familiale în funcție de nivelul prețurilor în statul de reședință al copiilor beneficiarului – Aprecierea validității articolului 7 din Regulamentul nr. 883/2004 în raport cu articolul 45 TFUE – Validitate
(art. 45 TFUE; Regulamentul nr. 883/2004 al Parlamentului European și al Consiliului art. 7 și 67)
(a se vedea punctele 32-38 și dispozitiv 1)
2.
Întrebări preliminare – Admisibilitate – Necesitatea de a furniza Curții suficiente precizări asupra contextului factual și normativ – Indicarea motivelor care justifică necesitatea unui răspuns la întrebările preliminare
[art. 267 TFUE; Regulamentul de procedură al Curții, art. 53 alin. (2) și art. 94]
(a se vedea punctele 42-51 și dispozitiv 2)
Dispozitivul
1)
Examinarea primei întrebări preliminare nu a evidențiat niciun element de natură să afecteze validitatea articolului 7 din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială, astfel cum a fost modificat prin Regulamentul (UE) nr. 465/2012 al Parlamentului European și al Consiliului din 22 mai 2012, în raport cu articolul 45 TFUE.
2)
A doua întrebare preliminară adresată de Bundesfinanzgericht (Tribunalul Fiscal Federal, Austria) este vădit inadmisibilă.
(
1
)	JO C 35, 1.2.2021.